Tazerzayt

Tazerzayt d aṭṭan amezwaru yakk i yerna (i yeɣleb) wemdan . [ 1 ] [ 2 ] [ 3 ] . Yenɣa, yezleg yerna yesderɣel aṭas n yimdanen seg teɣzi n umezruy-is. Aṭṭan-a yettmag-d seg yiwen n uvirus sin akin yettenṭaṭ seg yimdanen yudnen ar wid-ak ur nudin ara, yettbin-d d tuffɣiwin yemmugen am imesbukkren deg weglim n umaṭun sin akin tettmag-d teclemt mi ara ad teɣli tettaǧǧa-d azmul (ccama) deg yideg-nni, send n 1980 ur telli ara tigezt neɣ asuji mgal n tzerzayt anda iy teɣɣ 20% n teɣtas-is ma d 80% nni id yegran tettaǧǧa-d deg-sen izmal ur ntekkes ara yakk akken id igellu s tidderɣelt i kra deg-sen

Deg useggas n 1796 , Amsuji n Legniz Edward Jenner yessuddes-d (ihegga-d) tigezt mgal tazerzayt. Ma deg iseggasen n 40 n tsut yezrin tazerzayt tenger yakk deg Uruppa d Temrikt tagafant , deg useggas n 1967 Tuddsa n Yeɣlanen Yeddukklen tessekr-d amezizzel i wakken ad titessenger ma deg useggas n 1977 iban-d igim aneggar di tmurt n Ṣumal . Deg useggas n 1980 Tuddsa n Yeɣlanen Yeddukklen tessilef-d d akken tessenger aṭṭan-a

Asnirem n tigezt (ACRAṬ)

Deg iseggasen ineggura n tsut tis 18 , Amsuji Edward Jenner iwula yerna yexdem tazrawt ɣef yiwet n teqcict isem-is Sarah Nilmes tetteẓẓeg tafunast tuɣit yakan tzerzayt yerna tettwaggeẓ mgal tazerzayt acku tella tuden s tzerzayt n tfunasin . Edward Jenner yufa-d d akken tinegwa d tirawin seg weglim n win yudnen s tzerzayt n tfunasin w ad t-yegzi i wakken ad tyaɣ waṭṭan-a d ayen ara ad s-d-yefken affal mgal n tzerzayt acku tazerzayt n tfunasin d win yettemcabin ar tzerzayt maca Kan ur telli ara d tamihant s waṭas

Anṭaṭ n waṭṭan

Tzerzayt d aṭṭan yetenṭaṭen s č meca ur yetenfufud ara s tazzla am waṭṭanen ivirsanen n iden, ahat aceku agajji niɣ asiwed yessutur asiweṭ yuddsen (ijehden) w yettili-d seld n tuffɣa n tuffɣiwin n weglim

Anṭaṭ n yigim

Tazarzayt tettmag-d seg yigim n uvirus n tzarzayt, Igim yettaṭaṭ seg uselmeẓ n wezwu, akk daɣen si tmiqwin n yimi, d yinzaren akked tgersi. Yettanṭaṭ seg umdan ɣer wayeṭ seg ubrid n taywalt udem ɣer wudem i talliyin timeqqṛanin d umdan yudnen, s umata ɣef ustum n 6 n yiḍaren ( 1,8 m ) i talliyin timeqranin akked umdan yudnen , Akken yezmer daɣen ad yenṭeṭ seg ubrid n taywalt tusridt neɣ s imazzalen n tfekka n umaṭun, akken yettenṭaṭ daɣen seg ubrid n ifecka n umaṭun am iselsa-ynes d w usu-ynes

Drus anda tazarzayt tettenṭaṭ seg ubrid n uvirus i d-yettaddam wezwu deg yideggen (imeḍqan) umdilen am tmaccinin d tkeryas. maca avirus-a yezmer ad yenṭeṭ di yakk tafekka akken yezmer ad yenṭeṭ seg ubrid n iburɣas akked iɣersiwen, ma ur yettwarna ara (Ur yettwaɣlab ara) ɣef wenfufed n waṭṭan-a. Anda yettwameggez seg tignatin iteɣɣen seg ubrirus n tazarzayt.

Timekkest (lmut) d tin yettilin gar wass wis mraw ( 10 ) d wass mrawsdis ( 16 ) n waṭṭan., Asrag (ssebba) n tmekkist seg waṭṭan n tazarzayt ur d-ban ara.

Timukrisin

Tugniwin tuɣ-itent tzerzayt

Tiwlafin

Ẓeṛ daɣen

Imniren